turjo4nis/wikipedia-bn-dump-20250701 huggingface dataset:
চার্ল ল্যাঙ্গেভ্যাল্ট

চার্ল কেনেথ ল্যাঙ্গেভ্যাল্ট (; জন্ম: ১৭ ডিসেম্বর, ১৯৭৪) স্ট্যালেনবস এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। অবসর গ্রহণের পর বর্তমানে তিনি বাংলাদেশ জাতীয় ক্রিকেট দলের বোলিং কোচের দায়িত্ব পালন করছেন।

দক্ষিণ আফ্রিকা ক্রিকেট দলের পক্ষে টেস্ট ও একদিনের আন্তর্জাতিকে খেলেছেন তিনি। দলে চার্ল ল্যাঙ্গেভ্যাল্ট মূলতঃ ডানহাতি ফাস্ট-মিডিয়াম সুইং বোলার। ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন।

খেলোয়াড়ী জীবন 
ক্রিকেট খেলায় মনোনিবেশের পূর্বে ড্রাকেনস্টেইন কারেকশনাল সেন্টারে ওয়ার্ডার হিসেবে কাজ করেন। ১৯৯৭-৯৮ মৌসুম থেকে ২০১৩-১৪ মৌসুম পর্যন্ত বোল্যান্ড দলের প্রতিনিধিত্ব করেছেন। তন্মধ্যে, ২০০৭ সালে জাতীয় পর্যায়ে বর্ষসেরা খেলোয়াড়ের মর্যাদা লাভ করেন তিনি।

অক্টোবর, ২০০১ সালে কিম্বার্লীতে কেনিয়ার বিপক্ষে একদিনের আন্তর্জাতিকে অভিষেক ঘটে তার। খেলায় তিনি দুই উইকেট পান। পরের খেলায় নিউল্যান্ডসে ২১ রানের বিনিময়ে ৪ উইকেট পান। ২০০৩ সালের ক্রিকেট বিশ্বকাপে দক্ষিণ আফ্রিকা দলের অন্যতম সদস্য মনোনীত হন। গ্রুপ-পর্বের একটিমাত্র খেলায় দূর্বল কেনিয়ার বিপক্ষে অংশগ্রহণ করেন।

জানুয়ারি, ২০০৫ সালে কেপটাউনের নিজ মাঠে ইংল্যান্ড দলের বিপক্ষে তার টেস্ট অভিষেক ঘটে। প্রথম ইনিংসেই তিনি ৪৬ রানে ৫ উইকেট লাভ করে সবিশেষ কৃতিত্ব দেখান।

কৃতিত্ব 
১১ মে, ২০০৫ তারিখে বার্বাডোসের কেনসিংটন ওভালে অনুষ্ঠিত তৃতীয় একদিনের আন্তর্জাতিকে স্বাগতিক ওয়েস্ট ইন্ডিজের বিপক্ষে হ্যাট্রিক করার গৌরব অর্জন করেন। তিনি একে-একে ইয়ান ব্রাডশ, ড্যারেন পাওয়েল এবং কোরি কলিমোরকে আউট করেন। তার এ হ্যাট্রিকটি শেষ ওভারে সম্পন্ন হয় ও দল মাত্র ১ রানের ব্যবধানে নাটকীয়ভাবে জয় পায়। এ হ্যাট্রিকের ফলে তিনি প্রথম দক্ষিণ আফ্রিকানের মর্যাদা পান।

কোচিং 
চার্ল ল্যাঙ্গেভ্যাল্ট কিছু সময় দক্ষিণ আফ্রিকা দলের বোলিং কোচের দায়িত্ব পালন করেন। ৩০ অক্টোবর, ২০১৭ তারিখে ওয়েস্ট ইন্ডিয়ান ক্রিকেটার অটিস গিবসন তার স্থলাভিষিক্ত হন। বাংলাদেশ ক্রিকেট বোর্ডের সাধারণ সভায় গৃহীত সিদ্ধান্ত মোতাবেক ২৭ জুলাই, ২০১৯ তারিখে তাকে বাংলাদেশ ক্রিকেট দলের বোলিং কোচ হিসেবে মনোনয়ন দেয়া হয়।

তথ্যসূত্র

আরও দেখুন 
 চেতন শর্মা
 দক্ষিণ আফ্রিকা জাতীয় ক্রিকেট দল
 একদিনের আন্তর্জাতিক ক্রিকেটে হ্যাট্রিকের তালিকা
 দক্ষিণ আফ্রিকান টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৯৭৪-এ জন্ম
জীবিত ব্যক্তি
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
একদিনের আন্তর্জাতিকে হ্যাট্রিক লাভকারী
কেন্টের ক্রিকেটার
কোলপ্যাকের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
ডার্বিশায়ারের ক্রিকেটার
বোল্যান্ডের ক্রিকেটার
বর্ডারের ক্রিকেটার
লিচেস্টারশায়ারের ক্রিকেটার
লায়ন্সের ক্রিকেটার
সমারসেটের ক্রিকেটার
বাসনাহিরা ক্রিকেট ডান্ডির ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
দক্ষিণ আফ্রিকান ক্রিকেট কোচ
রয়্যাল চ্যালেঞ্জার্স ব্যাঙ্গালোরের ক্রিকেটার
কলকাতা নাইট রাইডার্সের ক্রিকেটার
প্লেস্টেশন ৪

প্লেস্টেশন ৪ (আনুষ্ঠানিকভাবে পিএস৪ হিসেবে সংক্ষিপ্ত)  সনি কমপিউটার এন্টারটেইনমেন্ট এর একটি ভিডিও গেম কনসোল।  ফেব্রুয়ারি ২০, ২০১৩ ইং তারিখে  এক সংবাদ সম্মেলনে প্লেস্টেশন ৪ কে প্লেস্টেশন ৩ এর উত্তরাধিকারী হিসেবে ঘোষণা করা হয়, এটি উত্তর আমেরিকাতে নভেম্বর ১৫, ২০১৩ ইং তারিখে চালু করা হয়েছিল ইউরোপ এবং অস্ট্রেলিয়া ২৯ নভেম্বর ২০১৩ তারিখে।
এটা ভিডিও গেম কনসোলের অষ্টম প্রজন্মের  হিসাবে নিনটেনডোর উয়ি ইউ, এবং মাইক্রোসফটের এক্সবক্স ওয়ানের সাথে  প্রতিদ্বন্দ্বিতা করে।

তথ্যসূত্র 

২০১৩-এ কম্পিউটার সম্পর্কিত প্রবর্তন
২০১৩-এ প্রবর্তিত পণ্য
ফয়সাল আল দাউয়িশ

ফয়সাল বিন সুলতান আল দাউয়িশ (Arabic: فيصل بن سلطان الدويش, আনুমানিক ১৮৮২ – ১৯৩১) ছিলেন মুতায়র গোত্র ও ইখওয়ানের একজন নেতা। সৌদি আরবের একত্রীকরণে তিনি ইবনে সৌদকে সহায়তা করেন।

১৯২০ সালের ১৬ মে আল দাউয়িশ কুয়েতের প্রতিরক্ষা ও নিরাপত্তা বাহিনির উপর হামলা করেন এবং তাদের অনেকে নিহত হয়। পরে ১৯২০ সালে কুয়েতে ইখওয়ানের এক হামলায় তিনি নেতৃত্ব দেন। এসময় আল জাহরা গ্রাম তাদের দখলে আসে। কিন্তু ব্রিটিশদের চাপের কারণে তাদের সেখান থেকে সরে যেতে হয়।

১৯২৯ সালে সাবিলার যুদ্ধে ফয়সাল আহত হন। তিনি পালিয়ে যান এবং পরবর্তীতে কুয়েতে ব্রিটিশদের কাছে আত্মসমর্পণ করেন। রাজা আবদুল আজিজ ইবনে সৌদ তাকে ক্ষমা করেন তবে পরে তাকে কারাগারে পাঠানো হয়। ১৯৩১ সালে তিনি কারাগারে মৃত্যুবরণ করেন।

তথ্যসূত্র 

 KUNA

১৮৮২-এ জন্ম
১৯৩১-এ মৃত্যু
২০শ শতাব্দীর সৌদি ব্যক্তি
সৌদি আরবের ইতিহাস
সৌদি ভিন্নমতাবলম্বী
সাবিলার যুদ্ধ

সাবিলার যুদ্ধ (২৯ মার্চ ১৯২৯) ছিল ইখওয়ান বিদ্রোহের প্রধান যুদ্ধ। ইখওয়ান ও ইবনে সৌদের বাহিনীর মধ্যে এই লড়াই সংঘটিত হয়। কোনো এক পক্ষ উটে আরোহণ করেছে এমন যুদ্ধের মধ্যে এটি শেষ প্রধান যুদ্ধ। ইখওয়ান বাহিনীর রক্ষণশীল মনোভাবের কারণে তারা আধুনিক অস্ত্র ব্যবহার করত না। বিদ্রোহী ইখওয়ান যুদ্ধে পরাজিত হয়। তাদের প্রতিপক্ষ সৌদি বাহিনী লড়াইয়ে মেশিনগান ব্যবহার করে। বিদ্রোহের অন্যতম প্রধান নেতা ফয়সাল আল দাউয়িশ যুদ্ধে আহত নন। অভিযোগ রয়েছে যে সুলতান বিন বাজাদ যুদ্ধক্ষেত্র থেকে পলায়ন করেন।

ইবনে সৌদের সমর্থকদের দৃষ্টিতে এই যুদ্ধ প্রয়োজনীয় ছিল। তবে ইখওয়ান একে গণহত্যা ও বিশ্বাসঘাতকতা এবং ব্রিটিশ উপনিবেশবাদের কাছে সৌদিদের আত্মসমর্পণ হিসেবে দেখে।

আরও দেখুন
 ট্রান্সজর্ডানে ইখওয়ান আক্রমণ
 মধ্য প্রাচ্য আধুনিক সংঘাতের তালিকা

তথ্যসূত্র

সৌদি আরব জড়িত লড়াই
১৯২৯-এ এশিয়া
সবুজ করাতি হাঙ্গর

সবুজ করাতি হাঙ্গর (), (বৈজ্ঞানিক নাম: Pristis zijsron), হচ্ছে প্রিস্টিডি পরিবারের করাতমাছ।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।

তথ্যসূত্র

পাঠ
 Species Description of Pristis zijsron at www.shark-references.com

ভারতের মাছ
বাংলাদেশের মাছ
প্রিস্টিডি
হাঙ্গর
দক্ষিণ এশিয়ার মাছ
পাপুয়া নিউগিনির মাছ
সালমান বিন আবদুল আজিজ

সালমান বিন আবদুল আজিজ আল সৌদ (, , ; জন্মঃ ডিসেম্বর ৩১, ১৯৩৫) হলেন সৌদি আরবের বাদশাহ, দুই পবিত্র মসজিদের খাদেম এবং আল সৌদের প্রধান। তিনি ২০১১ সাল থেকে সৌদি পররাষ্ট্র মন্ত্রণালয়ের দায়িত্বে ছিলেন তারও আগে ১৯৬৩ সাল থেকে ২০১১ সাল পর্যন্ত রিয়াদ প্রদেশের গভর্নর নিযুক্ত ছিলেন। সালমান জানুয়ারি ২৩, ২০১৫ তারিখে তার সৎভাই বাদশাহ আবদুল্লাহ বিন আবদুল আজিজের স্থলাভিষিক্ত হন।

প্রাথমিক জীবন
সালমান ডিসেম্বর ৩১, ১৯৩৫ সালে জন্মগ্রহণ করেন। তিনি ইবনে সৌদের ২৫তম সন্তান। তার মায়ের নাম হাসসা আল সৌদাইরি। সালমান এবং তার ছয় ভাই সৌদাইরি সেভেন হিসেবে পরিচিত। তিনি রিয়াদের ঐতিহাসিক মুরাব্বা প্রাসাদে বেড়ে ওঠেন।

সালমান রাজধানী রিয়াদের প্রিন্স স্কুলে প্রাথমিক শিক্ষা সম্পন্ন করেন। এই বিদ্যালয়টি ইবনে সৌদ কর্তৃক শুধুমাত্র তার সন্তানদের শিক্ষাদানের উদ্দেশ্যে প্রতিষ্ঠা করা হয়েছিল। তিনি ধর্ম ও আধুনিক বিজ্ঞান বিষয়ে পড়াশুনা করেন।

প্রাথমিক অভিজ্ঞতা
সালমান শাসনকার্যের অভিজ্ঞতা লাভ করেন মাত্র ১৮ বছর বয়সে, যখন তার পিতা মার্চ ১৭, ১৯৫৪ সালে তাকে একজন আমির এবং রিয়াদের সহকারী গভর্নর নিযুক্ত করেন। পরবর্তিতে এপ্রিল ১৯, ১৯৫৫ সালে তিনি মন্ত্রী পদমর্যাদায় রিয়াদের গভর্নর নিযুক্ত হন। সালমান ডিসেম্বর ২৫, ১৯৬০ সালে এই দায়িত্ব পরিত্যাগ করেন।

রিয়াদের শাসনকর্তা

সালমান ফেব্রুয়ারি ৪, ১৯৬৩ সালে রিয়াদ প্রদেশের গভর্নর নিযুক্ত হন। গভর্নর হিসেবে তিনি রিয়াদের উন্নয়নে অবদান রাখেন। তিনি তার দেশের পর্যটন রাজধানী প্রকল্প এবং বিদেশী বিনিয়োগ আকৃষ্ট করার জন্য একটি গুরুত্বপূর্ণ মৈত্রী হিসাবে দায়িত্ব পালন করেন। তিনি পশ্চিম সঙ্গে রাজনৈতিক ও অর্থনৈতিক সম্পর্ক উন্নয়নে ও বিশেষ অবদান রাখেন।

ব্যক্তিগত জীবন 

সালমান বিন আব্দুল আজিজ তিনবার বিবাহ করেন। তার প্রথম স্ত্রী সুলতানা বিনতে তুর্কি আল সৌদাইরি যিনি, জুলাই ২০১১ সালে ৭১ বছর বয়সে মারা যান, এবং ছিলেন তার মামা আসির প্রদেশের সাবেক গভর্নর তুর্কি বিন আহমদ আল সৌদাইরির কন্যা। সুলতানা ছিলেন সালমানের বিভিন্ন দাতব্য কার্যক্রমের অনুপ্রেরণা। এই পরিবারের সালমানের সন্তানরা হলেন, প্রিন্স ফাহাদ, প্রিন্স আহমদ, প্রিন্স সুলতান, প্রিন্স আব্দুল আজিজ, প্রিন্স ফয়সাল এবং ''প্রিন্সেস হাসসা

তথ্যসূত্র

সৌদি রাজবংশ
১৯৩৫-এ জন্ম
সৌদি আরবের বাদশাহ
জীবিত ব্যক্তি
আল সৌদ
সৌদি আরবের প্রধানমন্ত্রী
খাদেমুল হারামাইন শরিফাইন
সৌদি আরবের যুবরাজ
বাদশাহ ফয়সাল পুরস্কার বিজয়ী
সালমান বিন আবদুল আজিজ
আবদুল আজিজ ইবনে সৌদের পুত্র
সাত সুদাইরি
সৌদি শতকোটিপতি
পানামা পেপার্সে নাম থাকা ব্যক্তি
লম্বাদন্তী করাতি হাঙ্গর

লম্বাদন্তী করাতি হাঙ্গর বা করাতি হাঙ্গর বা খান্দা মাগর(), (বৈজ্ঞানিক নাম:Pristis microdon) হচ্ছে প্রিস্টিডি পরিবারের করাতমাছ।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।

তথ্যসূত্র

বহিঃসংযোগ
 Species Description of Pristis microdon at www.shark-references.com

ভারতের মাছ
বাংলাদেশের মাছ
প্রিস্টিডি
হাঙ্গর
১৭৯৪-এ বর্ণিত প্রাণী
ছুরিদন্তী করাতি হাঙ্গর

ছুরিদন্তী করাতি হাঙ্গর বা করাতি হাঙ্গর বা খান্দা মাগর(), (বৈজ্ঞানিক নাম:Anoxypristis cuspidata) হচ্ছে প্রিস্টিডি পরিবারের করাতমাছ।
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।

তথ্যসূত্র

বহিঃসংযোগ
 Species Description of Anoxypristis cuspidata at www.shark-references.com

ভারতের মাছ
বাংলাদেশের মাছ
প্রিস্টিডি
হাঙ্গর
১৭৯৪-এ বর্ণিত প্রাণী
গণের একমাত্র প্রজাতি
প্রশান্ত মহাসাগরের মাছ
ফিলিপাইনের মাছ
১৭৯৪-এ বর্ণিত মাছ
জন ল্যাথাম (পক্ষীবিদ) কর্তৃক নামকরণকৃত ট্যাক্সা
কালপুরুষ নীহারিকা

কালপুরুষ নীহারিকা (যা মিজার ৪২ বা এম ৪২ এবং এনজিসি ১৯৭৬ নামেও পরিচিত।) এটি একটি বিকীর্ণ নীহারিকা যা ছায়াপথের দক্ষিণে অবস্থিত এবং এটি একটি অন্যতম উজ্জ্বল নীহারিকা যা রাতের আকাশে খালি চোখে দেখা যায় । এম ৪২ এর অবস্থান  এবং এটি পৃথিবীর নিকটবর্তী বড় তারা গঠন অঞ্চলে  অবস্থিত। কালপুরুষ নীহারিকাটি অনুমান করা হয় ১৩  আলোক বর্ষ জুড়ে। সূর্যের তুলনায় এটার ভর প্রায়  ২০০০ বার। পুরাতন গ্রন্থে অনেক বার কালপুরুষ নীহারিকাকে গ্রেট নীহারিকা বা  গ্রেট কালপুরুষ নীহারিকা বলা হয়েছে যেমন কালপুরুষ নীহারিকা পড়ুন.
কালপুরুষ নীহারিকাটি রাতের আকাশে সর্বোচ্ছ যাচাইকৃত এবং ছবি ধারনকৃত এবং সর্বাধিক অধ্যায়িত স্বর্গীয় বৈশিষ্ট্যময় নীহারিকা। এই নীহারিকাটি তারা এবং পৃথিবীর গঠন সম্পর্কে অনেক তথ্য প্রকাশ করতে সাহয্য করেছে। এআরওয়াই পদ্ধতি গঠিত হয়ছে মেঘ, গ্যাস, এবং ধূলিকণা দ্বারা। জ্যোতির্বিজ্ঞানীরা সরাসরি পর্যবেক্ষণ করে দেখেছেন নীহারিকাটির চারপাশে তীব্র গ্যাস এবং প্রচন্ড গতিবেগ।

গঠন বৈশিষ্ট্য 

এই নীহারিকাটি খালিচোখে দৃশ্যমান এবং দূষনমুক্ত জায়গা থেকেও খালিচোখে দেখা যায়। এটা কালপুরুষ কর্তৃত্ব মাঝখানে "তারকা" হিসেবে দেখা হয়, যার তিনটি বড় তারকা দক্ষিণ কালপুরুষ বেল্ট অবস্থিত।  খালি চোখে তারাগুলো অস্পষ্ট/ঝাপসা দেখায়,ছোট দূরবীন অথবা ছোট টেলিস্কোপ এর মাধ্যামে পরিষ্কার দেখা যায়। কেন্দ্রীয় অঞ্চলের শীর্ষ পৃষ্ঠ উজ্জ্বলতা হল ১৭ Mag/arcsec2 and বাইরের নীলাভ ভাস একটি শিখর পৃষ্ঠ উজ্জ্বলতা আছে যা ২১.৩ Mag/arcsec2.
কালপুরুষ নীহারিকাটি বহন করে খোলা গুচ্ছ, যা  অসমাস্তরাল বাহুবিশিষ্ট চতুর্ভুজ হিসেবে পরিচিত,যার কারণ তারকাগুচ্ছএর চারটি প্রধান তারা. এর মধ্যে দুটি সহজে সমাধান করা যায় রাতের আকাশে বাইনারি সিস্টেমের মাধ্যমে, যা সর্বমোট ৬ টি তারা.অসমাস্তরাল বাহুবিশিষ্ট চতুর্ভুজের তারা গুলো এখনো প্রাথিমক বছরে আছে। অসমাস্তরাল বাহুবিশিষ্ট চতুর্ভুজ এর উপাদান সম্ভবত অনেক বেশি কালপুরুষ নীহারিকা ক্লাস্টার যা সংযুক্ত বা একত্রিত হয়েছে প্রায় ২,০০০ তারা নিয়ে এবং ২০ আলোক বর্ষ জুড়ে।. সম্ভবত ২০০ মিলিয়ন বছর আগে এই কালপুরুষ নীহারিকা ক্লাস্টার  ধাবিত তারা এর ঘর ছিল। যা বর্তমানে কালপুরুষ নীহারিকাটি থেকে দূরে সরে যাচ্ছে এর কারণ দ্রুতবেগ যা ১০০এনবিএসপি;কি.মি/সে থেকেও বেশি

রঙকরণ 
পর্যবেক্ষকরা এই নীহারিকার দীর্ঘ একটি স্বতন্ত্র সবুজাভ ছোপ উল্লেখ করেছেন, এছাড়াও এর অঞ্চল লাল এবং নীল বেগুনি। এই লাল বর্ণের কারণ Hα একটি তরঙ্গদৈর্ঘ্য যা পুনর্গঠন লাইন ৬৫৬,৩ এ বিকিরণ NM. নীল-বেগুনি রঙের কারণ বৃহদায়তন হে-বর্গ থেকে প্রতিফলিত বিকিরণ।

এই সবুজাভ ছোপ বিংশ শতাব্দীর আগে জ্যোতির্বিজ্ঞানীদের কাছে ধাধার মত ছিল কারণ যে সময়ে পরিচিত ভুতুড়ে লাইন গুলি কেউ ব্যাখ্যা করতে পারে নি। এই লাইন একটি নতুন উপাদান দ্বারা সৃষ্ট ছিল,এর নাম নেভুলিয়াম,এটি  একপ্রকার রহস্যময় উপাদান সৃষ্টি করে যা নিয়ে কিছুটা রহস্য ছিল। পারমাণবিক পদার্থবিদ্যায় ভাল বুঝা,যাইহোক এটা পরে নির্ধারিত হয়েছিল যে সুভজাভ ছোপ এর কারণ হালকা প্রবাহমান বিদ্যুত্-পরমাণু এর চলন এবং ডাবল আয়ন অক্সিজেন। একটি তথাকথিত "নিষিদ্ধ রূপান্তর"এটা গভীর স্থান পাওয়া নিস্তব্ধ এবং প্রায় সংঘর্ষের মুক্ত পরিবেশের উপর নির্ভরশীল, কারণ এই বিকিরণ পরীক্ষাগার নকল করা অসম্ভব ছিল।

গ্যালারি

তথ্যসূত্র

মেসিয়ার বস্তু
এনজিসি বস্তু
কালপুরুষ (তারামণ্ডল)
কাল–বক বাহু
বিচ্ছুরিত নীহারিকা
১৬১০-এ আবিষ্কৃত জ্যোতির্বৈজ্ঞানিক বস্তু
তারা-গঠনকারী অঞ্চল
প্রাচীনকাল থেকে জ্ঞাত জ্যোতির্বৈজ্ঞানিক বস্তু
শরিফীয় খেলাফত

শরিফিয়ান খিলাফত () ছিল হেজাজের মক্কার শরিফ কর্তৃক ঘোষিত খিলাফত। ১৯২৪ সালে উসমানীয় খিলাফতের বিলুপ্তির পর এই খিলাফত ঘোষিত হয়।

ইতিহাস

১৫ শতাব্দীর দিকে শরিফিয়ান খিলাফত নিয়ে কিছু ধারণা তৈরী হলেও তা বাস্তব রূপ লাভ করে ১৯ শতকের শেষদিকে উসমানীয় সাম্রাজ্যের পতনের কারণে তা গুরুত্ব লাভ করতে থাকে। ১৮৭৭-১৮৭৮ সালে রুশ-তুর্কি যুদ্ধে তুর্কিদের পরাজয়ের ফলে এর গুরুত্ব বৃদ্ধি পায়। তবে মধ্য প্রাচ্য বা অন্যান্য অঞ্চলে এই খিলাফত বেশি সমর্থন পায়নি।

১৯২২ সালের ১ নভেম্বর তুরস্কের স্বাধীনতা যুদ্ধের মধ্যবর্তী সময়ে উসমানীয় সাম্রাজ্যের বিলুপ্তি হয়। তবে সুলতানের পদ না থাকলেও খলিফার পদ আরো ১৬ মাস টিকে ছিল। এসময়ের মধ্যে খলিফা ছিলেন দ্বিতীয় আবদুল মজিদ। ১৯২৪ সালের ৩ মার্চ পর্যন্ত নবগঠিত তুর্কি প্রজাতন্ত্রের পৃষ্ঠপোষকতায় তিনি খলিফা হিসেবে দায়িত্ব পালন করেন। এরপর তুরস্কের গ্র্যান্ড ন্যাশনাল এসেম্বলি খিলাফতকে বিলুপ্ত ঘোষণা করে। মক্কার শরিফ হুসাইন বিন আলি নিজেকে খলিফা ঘোষণা করেন। তার দাবি ছিল যে তিনি নবির বংশের ব্যক্তি এবং ইসলামের প্রথম দুই পবিত্র স্থান মসজিদুল হারাম ও মসজিদে নববী তার আওতাধীন রয়েছে তাই তিনি খিলাফতের দাবিদার। এই দুই মসজিদের তত্ত্বাবধান খলিফার জন্য অলঙ্ঘনীয় শর্ত ছিল। দ্য টাইমস অনুযায়ী শেষ উসমানীয় সুলতান ও সাবেক খলিফা ষষ্ঠ মুহাম্মদ একটি টেলিগ্রাফ পাঠিয়ে হুসাইনের খিলাফতের দাবিকে সমর্থন করেন। তবে হুসাইন বিন আলির খিলাফত এসময় ঔপনিবেশিক শক্তির আওতাধীন আরব বিশ্বের ব্যাপক স্বীকৃতি লাভে ব্যর্থ হয়। ইবনে সৌদের ইখওয়ান বাহিনী কর্তৃক হেজাজ বিজয়ের পর হুসাইনের হাশিমি পরিবারকে হেজাজ ছেড়ে পালিয়ে যেতে হয়। ফলে শরিফিয়ান খিলাফতের বিলুপ্তি ঘটে।

তথ্যসূত্র

গ্রন্থপঞ্জি

১৯২৪-এ সৌদি আরব
খিলাফত
আল-হাশিম
মক্কা শরিফাত

মক্কা শরিফাত () বা মক্কা আমিরাত ছিল মক্কার শরিফ কর্তৃক শাসিত একটি রাষ্ট্র। রাষ্ট্র হলেও এর সার্বভৌমত্ব ছিল না। এটি ৯৮৬ থেকে ১৯২৫ পর্যন্ত স্থায়ী ছিল। ১২০১ সাল থেকে কাতাদা ইবনে ইদরিস আল আলাউয়ি আল হাসানির বংশধররা ধারাবাহিকভাবে ১৯২৫ সাল পর্যন্ত শাসন করেন।

আরও দেখুন
 মক্কার শরিফ
 উসমানীয় আরব

তথ্যসূত্র

বহিঃসংযোগ
 Kingdoms of the Arabs - The Hashemites

হেজাজ
সৌদি আরবের ইতিহাস
ইখশিদি রাজবংশ
ফাতেমীয় খিলাফত
সুলায়হি রাজবংশ
মামলুক সুলতান (কায়রো)
হেজাজের ইতিহাস
আফসার জাজাই

আফসার খান জাজাই (; জন্ম: ১০ আগস্ট, ১৯৯৩) কাবুলে জন্মগ্রহণকারী প্রথিতযশা আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য আফসার জাজাই দলে মূলতঃ উইকেট-রক্ষকের দায়িত্ব পালন করছেন। এছাড়াও, তিনি ডানহাতে ব্যাটিংয়ে পারদর্শীতা প্রদর্শন করে আসছেন।

প্রারম্ভিক জীবন 
সেপ্টেম্বর, ২০০৯ সালে আইসিসি অনূর্ধ্ব-১৯ ক্রিকেট বিশ্বকাপ বাছাইপর্বে ছয় খেলায় নয়জনকে আউট করতে সহায়তা করেন। মাত্র ১৬ বছর বয়সেই নিউজিল্যান্ডে অনুষ্ঠিত ২০১০ সালের আইসিসি অনূর্ধ্ব-১৯ ক্রিকেট বিশ্বকাপে আফগানিস্তান দলের সদস্য মনোনীত হন। এরপর ২০১২ সালেও দ্বিতীয়বারের মতো অনূর্ধ্ব-১৯ বিশ্বকাপ খেলেন।

১৮ বছর বয়সে শারজায় অনুষ্ঠিত আন্তর্মহাদেশীয় কাপে আফগানিস্তানের পক্ষে প্রথম-শ্রেণীর ক্রিকেটে অভিষেক ঘটে তার। দ্বিতীয় ইনিংসে তার অপরাজিত ৮৪* রানের সুবাদে আফগান দল নেদারল্যান্ডসের বিপক্ষে তিন উইকেটে জয়লাভ করে।

খেলোয়াড়ী জীবন 
২৮ নভেম্বর, ২০১৪ তারিখে সংযুক্ত আরব আমিরাতের বিপক্ষে অনুষ্ঠিত প্রথম একদিনের আন্তর্জাতিকে অভিষেক ঘটে তার। আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য আফসার জাজাইসহ ১৫-সদস্যের চূড়ান্ত তালিকা প্রকাশ করে।

তথ্যসূত্র

আরও দেখুন 
 নাসির জামাল
 ২০১৫ ক্রিকেট বিশ্বকাপ দলসমূহ
 ২০১৪-১৫ দুবাই ত্রি-দেশীয় সিরিজ
 আফগানিস্তান জাতীয় ক্রিকেট দল

বহিঃসংযোগ 
 
 

১৯৯৩-এ জন্ম
জীবিত ব্যক্তি
আফগান ক্রিকেটার
আফগান উইকেট-রক্ষক
আফগানিস্তানের একদিনের আন্তর্জাতিক ক্রিকেটার
আফগানিস্তানের টুয়েন্টি২০ আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
কাবুল থেকে আগত ক্রিকেটার
আফগানিস্তানের টেস্ট ক্রিকেটার
বন্দ-ই-আমির ড্রাগন্সের ক্রিকেটার
কাবুল জোয়ানানের ক্রিকেটার
উইকেট-রক্ষক
২০২২ এশিয়ান গেমসের পদক বিজয়ী
২০২২ এশিয়ান গেমসের ক্রিকেটার
এশিয়ান গেমসের ক্রিকেটে পদক বিজয়ী
জাকির তালুকদার

জাকির তালুকদার বাংলাদেশি কথাসাহিত্যিক। বাংলা কথাসাহিত্যে তিনি ইতোমধ্যেই সুপ্রতিষ্ঠিত আসন তৈরি করে নিয়েছেন। তার মহাকাব্যিক উপন্যাস পিতৃগণ সমকালীন কথাসাহিত্যে একটি মৌলিক সংযোজন। তিনি ২০১৪ সালে বাংলা একাডেমি সাহিত্য পুরস্কারে ভূষিত হন, কিন্তু ১০ বছর পর ২০২৪ সালের ২৮ জানুয়ারি সেই পুরস্কার  প্রত্যাখ্যানের ঘোষণা দেন।।

প্রথম জীবন 
জাকির তালুকদার নাটোরে বেড়ে উঠেছেন ।

কর্মজীবন 
তিনি চিকিৎসাবিজ্ঞানে স্নাতক এবং স্বাস্থ্যঅর্থনীতিতে স্নাতকোত্তর ডিগ্রী লাভ করেন। কর্মজীবনে তিনি একজন চিকিৎসক। বিভিন্ন বেসরকারি প্রতিষ্ঠানের চিকিৎসা ও গবেষণা বিভাগে কাজ করছেন।

এক সময় প্রগতিশীল ছাত্র রাজনীতিতে সরাসরি জড়িত জাকির তালুকদার বরাবর সাম্রাজ্যবাদ বিরোধী সাংস্কৃতিক ও সামাজিক আন্দোলনে যুক্ত থাকায় তাঁর গদ্যে সমাজ বাস্তবতার সঙ্গে রাজনীতি ও ইতিহাসচেতনা এসেছে ভিন্ন মাত্রা নিয়ে। লেখালেখির শুরু থেকেই তিনি আলাদা এক পথ নির্মাণে সচেষ্ট ছিলেন। তার লেখায় ধর্মীয়, সামাজিক ও রাজনৈতিক বাস্তবতার সঙ্গে পুরাণের সংমিশ্রণ সম্পূর্ণ ভিন্ন এক মাত্রা নিয়ে উপস্থিত হয়েছে। পিতৃগণ ছাড়া কুরসিনামা, মুসলমানমঙ্গল, কবি ও কামিনী, ‘ছায়াবাস্তব, কল্পনা চাকমা ও রাজার সেপাই তাঁর উল্লেখযোগ্য গ্রন্থ। ২০১৪ সালে বাংলা একাডেমী পুরস্কারে ভূষিত হয়েছেন।

গ্রন্থসমূহ
এ পর্যন্ত ২৪টি গ্রন্থ তিনি রচনা করেছেন।
তার রচিত গ্রন্থসমূহ:
 কবি ও কামিনী;
 কুরসীনামা
 প্রতিপাঠ
 পিতৃগণ, (জেমকন কথাসাহিত্য পুরস্কার)
 ছায়াবাস্তব
 কল্পনা চাকমা ও রাজার সেপাই
 মায়ের জন্য ভালবাসা
 বাংলাদেশের গল্প
 গল্পসমগ্র
 বাছাই গল্প
 হাঁটতে থাকা মানুষের গল্প
 চলনবিলের রূপকথা
 মুসলমানমঙ্গল (বাংলা একাডেমী পুরস্কার)
 যোজনগন্ধা
 রবীন্দ্রনাথ:’রাজা’
 পিচ্চিভূতের কাণ্ড
 গল্পপাঠ
 হা-ভাতভুমি
 দূরদিগন্তে উঁকি
 বহিরাগত—ইত্যাদি
 মেয়েটি কেবল নিয়তির কাছে হেরেছিল
 ১৯৯২

পুরস্কার 

 বাংলা একাডেমি সাহিত্য পুরস্কার ২০১৪ (২০২৪ সালে পুরস্কারটি ফিরিয়ে দেন)

তথ্যসূত্র

১৯৬৫-এ জন্ম
জীবিত ব্যক্তি
বাংলাদেশী সাহিত্যিক
কথাসাহিত্যে বাংলা একাডেমি সাহিত্য পুরস্কার বিজয়ী
বাঙালি লেখক
জেমকন সাহিত্য পুরস্কার বিজয়ী
মোহাম্মদ নাভিদ

মোহাম্মদ নাভিদ সেলিম (; জন্ম: ৩ জুন, ১৯৮৭) আমিরাতি ক্রিকেটার। সংযুক্ত আরব আমিরাত দলের পক্ষে আন্তর্জাতিক ক্রিকেট খেলছেন। দলে তিনি ডানহাতে বোলিং করে থাকেন।

খেলোয়াড়ী জীবন 
২ মে, ২০১৪ তারিখে আফগানিস্তান দলের বিপক্ষে তার একদিনের আন্তর্জাতিকে অভিষেক ঘটে।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য নাভিদসহ ১৫-সদস্যের চূড়ান্ত তালিকা প্রকাশ করে।

১২ মার্চ, ২০১৫ তারিখে ওয়েলিংটনের  ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে নিজস্ব সেরা ৩/৬৩ লাভ করেন। কিন্তু খেলায় তার দল দক্ষিণ আফ্রিকার কাছে ১৪৬ রানের বিশাল ব্যবধানে পরাজিত হয়।

তথ্যসূত্র

আরও দেখুন 
 মোহাম্মদ তৌকির
 ২০১৫ ক্রিকেট বিশ্বকাপ দলসমূহ
 সংযুক্ত আরব আমিরাত জাতীয় ক্রিকেট দল
 ২০১৪-১৫ আফগানিস্তান ক্রিকেট দলের সংযুক্ত আরব আমিরাত সফর

বহিঃসংযোগ 
 

আমিরাতি ক্রিকেটার
১৯৮৭-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
দুর্নীতির অভিযোগে নিষিদ্ধঘোষিত ক্রিকেটার
দাস্তান

দাস্তান (داستان dâstân, Persian for "story") হল কথ্য ইতিহাসের একটি অলঙ্কৃত রূপ। এর উৎপত্তি মধ্য এশিয়ায়।

এতে সাধারণত কোনো চরিত্রকে প্রধান হিসেবে ধরা হয় যে বাইরের হামলাকারী বা শত্রু থেকে তার গোত্র বা জনগণকে রক্ষা করে। এই প্রধান চরিত্র এমনভাবে ফুটিয়ে তোলা হয় যাতে কীভাবে একজনের কাজ করা উচিত তার উদাহরণ দেয়া যায় এবং গল্পগুলো যাতে শিক্ষার মাধ্যম হয়ে উঠে। পন্ডিতদের কাছে দাস্তানগুলো সাংস্কৃতিক ইতিহাসে পূর্ণ বিষয়বস্তু। মধ্য এশিয়ায় রুশ আক্রমণের সময় অনেক নতুন দাস্তান সৃষ্টি হয়েছে। এসবে রুশ দখলদারিত্বের প্রতিবাদ করা হয়।

তথ্যসূত্র

কথ্য ইতিহাস
মধ্য এশিয়ার সংস্কৃতি
ইরানি লোকসাহিত্য
ফারসি শব্দ ও শব্দসমষ্টি
মধ্য এশীয় সংস্কৃতি
২০১৪-১৫ পাকিস্তান ক্রিকেট দলের নিউজিল্যান্ড সফর

পাকিস্তান ক্রিকেট দল পূর্ব-নির্ধারিত সময়সূচী মোতাবেক নিউজিল্যান্ড সফর করে। ৩১ জানুয়ারি থেকে ৩ ফেব্রুয়ারি, ২০১৫ তারিখ পর্যন্ত দলটি নিউজিল্যান্ড ক্রিকেট দলের বিপক্ষে দুইটি একদিনের আন্তর্জাতিক খেলায় প্রতিদ্বন্দ্বিতা করেছে। পাকিস্তানের এ সফরটি মূলতঃ ২০১৫ সালের ক্রিকেট বিশ্বকাপের পূর্ব-প্রস্তুতির অংশবিশেষ যা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। নিউজিল্যান্ড সিরিজে ২-০ ব্যবধানে জয়ী হয়।

দলীয় সদস্য

সফরের ম্যাচ

১ম ৫০ ওভার সফরের ম্যাচ

২য় ৫০ ওভার সফরের ম্যাচ

ওডিআই সিরিজ

১ম ওডিআই

২য় ওডিআই

পরিসংখ্যান

তথ্যসূত্র 

২০১৫-এ নিউজিল্যান্ডীয় ক্রিকেট
২০১৫-এ পাকিস্তানি ক্রিকেট
পাকিস্তান ক্রিকেট দলের নিউজিল্যান্ড সফর
২০১৪–১৫ আন্তর্জাতিক ক্রিকেট প্রতিযোগিতা
২০১৪-১৫ নিউজিল্যান্ডীয় ক্রিকেট মৌসুম
সাকলাইন হায়দার

সাকলাইন হায়দার () (জন্ম: ১০ আগস্ট, ১৯৮৭) পাকিস্তানের রাওয়ালপিন্ডিতে জন্মগ্রহণকারী আমিরাতি ক্রিকেটার। তিনি আন্তর্জাতিক ক্রিকেট অঙ্গনে সংযুক্ত আরব আমিরাত ক্রিকেট দলের প্রতিনিধিত্ব করছেন। দলে তিনি মূলতঃ উইকেট-কিপারের দায়িত্ব পালন করছেন। এছাড়াও, তিনি বামহাতে ব্যাটিং করে থাকেন।

খেলোয়াড়ী জীবন 
২ ডিসেম্বর, ২০১৪ তারিখে আফগানিস্তান ক্রিকেট দলের বিপক্ষে তার একদিনের আন্তর্জাতিকে অভিষেক ঘটে।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য সাকলাইন হায়দারসহ ১৫-সদস্যের চূড়ান্ত তালিকা প্রকাশ করে।

তথ্যসূত্র

আরও দেখুন 
 মোহাম্মদ নাভিদ
 ২০১৫ ক্রিকেট বিশ্বকাপ দলসমূহ
 সংযুক্ত আরব আমিরাত জাতীয় ক্রিকেট দল
 ২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল

বহিঃসংযোগ 
 

আমিরাতি ক্রিকেটার
১৯৮৭-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার‎
রাওয়ালপিন্ডি থেকে আগত ক্রিকেটার
২০১৫ ক্রিকেট বিশ্বকাপের ক্রিকেটার
পাকিস্তানি বংশোদ্ভূত ক্রীড়াবিদ
উইকেট-রক্ষক
রামি আল জামারাত

রামি আল জামারাত ( ,  " পাথর নিক্ষেপ") (শয়তানকে পাথর নিক্ষেপ বলেও পরিচিত) ইসলামের পঞ্চস্তম্ভের অন্যতম হজের একটি অংশ। হাজিরা মক্কার পূর্ব দিকে অবস্থিত মিনায় তিনটি দেয়ালে (জামারাত নামে পরিচিত, ইতিপূর্বে এগুলো স্তম্ভ আকারের ছিল) পাথর নিক্ষেপ করেন। এটি হজের অন্যতম গুরুত্বপূর্ণ অংশ। মিনায় আসার পূর্বে মুজদালিফায় অবস্থানের সময় সাধারণত পাথর সংগ্রহ করা হয়।

স্তম্ভের স্থলে দেয়াল নির্মাণ
২০০৪ সাল পর্যন্ত তিনটি উচু স্তম্ভে পাথর নিক্ষেপ করা হত। এরপর সৌদি কর্তৃপক্ষ নিরাপত্তার জন্য এসব স্তম্ভের স্থলে ২৬ মিটার দীর্ঘ দেয়াল নির্মাণ করে। অনেক হাজিদের নিক্ষিপ্ত পাথর ভুলবশত অন্যদিকের হাজিদের দিকে গিয়ে পড়ত। জামারাতে সহজে পৌছানোর জন্য এগুলোর চারপাশে পায়ে জামারাত সেতু নির্মাণ করা হয়।

তথ্যসূত্র

হজ্জ
মক্কা
শয়তাম
ইব্রাহিম
হজ্জের পরিভাষা
মক্কার ইতিহাস
সাতান
মিশেল আফলাক

মিশেল আফলাক (‎, ১৯১০ – ২৩ জুন ১৯৮৯) ছিলেন একজন সিরিয়ান দার্শনিক, সমাজবিদ ও আরব জাতীয়তাবাদি। বাথিজম নামক মতাদর্শ গঠনের ক্ষেত্রে তার চিন্তাধারা গুরুত্বপূর্ণ প্রভাব ফেলে। অনেক বাথিস্টের মতে তিনি বাথিজমের প্রধান প্রতিষ্ঠাতা।  জীবদ্দশায় তিনি কয়েকটি বই লিখেছেন তন্মধ্যে সবচেয়ে উল্লেখযোগ্য হল দ্য ব্যাটল ফর ওয়ান ডেস্টিনি (১৯৫৮) এবং দ্য স্ট্রাগল এগেনস্ট ডিস্টরটিং দ্য মুভমেন্ট অব আরব রেভলুশন (১৯৭৫)।

তিনি দামেস্কের একটি মধ্যবিত্ত পরিবারে জন্মগ্রহণ করে। সরবন বিশ্ববিদ্যালয়ে পড়াশোনা করার সময় ভবিষ্যত রাজনৈতিক সঙ্গী সালাহউদ্দিন আল বিতারের সাথে তার সাক্ষাত হয়। ১৯৩২ সালে তিনি সিরিয়ায় ফিরে আসেন এবং কমিউনিস্ট রাজনীতিতে যোগ দেন। সিরিয়ান-লেবানিজ কমিউনিস্ট পার্টি ফরাসি ঔপনিবেশিক নীতি সমর্থন করলে তিনি তাদের সাথে সম্পর্কচ্ছেদ করেন। পরে ১৯৪০ সালে আফলাক ও বিতার আরব ইহইয়া আন্দোলন শুরু করেন। পরবর্তীতে জাকি আল আরসুজির একই নামের দলের সাথে মিলিয়ে তার নাম বদলে আরব বাথ মুভমেন্ট রাখা হয়। আন্দোলন সফল বলে প্রতীয়মান হয় এবং ১৯৪৭ সালে আরব বাথ মুভমেন্ট আরসুজির আরব বাথ অর্গানাইজেশনের সাথে যুক্ত হয়ে আরব বাথ পার্টি গঠন করে। আফলাক দলের নির্বাহী কমিটিতে ও প্রধান হিসেবে নির্বাচিত হন।

১৯৫২ সালে আরব বাথ পার্টি আকরাম আল হাউরানির আরব সোশ্যালিস্ট পার্টির সাথে একীভূত হয়ে আরব সোশ্যালিস্ট বাথ পার্টি গঠন করা হয়। ১৯৫৪ সালে আফলাক এই দলের নেতা নির্বাচিত হন। ১৯৫০ এর দশকের মধ্যভাবে দল জামাল আবদেল নাসেরের সাথে সম্পর্ক স্থাপন করে। এরপর ইউনাইটেড আরব রিপাবলিক গঠিত হয়। নাসের আফলাককে দল বিলুপ্ত করতে চাপ দেন। দলের সদস্যদের সাথে আলোচনা না করে তিনি তা করেন। ইউনাইটেড আরব রিপাবলিকের বিলুপ্তির অল্পকাল পর বাথ পার্টির সেক্রেটারি জেনারেল পদে পুনরায় নির্বাচিত হয়। ১৯৬৩ সিরিয়ান অভ্যুত্থানের পর দলে তার অবস্থান দুর্বল হয়ে পড়ে এবং তাকে দলের প্রধান পদ থেকে সরে দাঁড়াতে হয়। ১৯৬৬ সিরিয়ান অভ্যুত্থানের সময় তাকে বিতাড়িত করা হয়। তিনি প্রথমে লেবানন ও পরে ইরাক চলে যান। ১৯৬৮ সালে আফলাক ইরাকের বাথ পার্টির সেক্রেটারি জেনারেল নির্বাচিত হন। তার মেয়াদে কোনো ডি ফেক্টো ক্ষমতা তিনি ধারণ করতেন না। ১৯৮৯ সালের ২৩ জুন মৃত্যুর আগ পর্যন্ত তিনি এই পদে বহাল ছিলেন।

আফলাকের চিন্তাধারা যা বাথিজমে আত্মীকৃত করা হয় তাতে আরব বিশ্বকে একটি একক আরব জাতি হিসেবে একতাবদ্ধ হওয়ার প্রয়োজনীয়তার কথা বলা হয় যাতে উন্নয়নের দিকে অগ্রসর হওয়া যায়। পুজিবাদ ও সমাজবাদ উভয়ের প্রতিই তিনি সমালোচনার দৃষ্টিতে দেখতেন। কার্ল মার্ক্সের তিনি সমালোচনা করেছেন। বাথিস্ট চিন্তাধারায় স্বাধীনতা ও আরব বৈশিষ্ট্য সমৃদ্ধ আরব সমাজবাদকে বেশি গুরুত্ব দেয়া হয়েছে। তিনি ধর্মনিরপেক্ষতার সমর্থক ছিলেন তবে নাস্তিকতার বিরোধিতা করেন। ব্যক্তিজীবনে খ্রিষ্টান হলেও ইসলামকে তিনি আরব কৃতিত্ব হিসেবে দেখতেন। ১৯৬৬ সালে বাথ পার্টি বিভক্ত হওয়ার পর সিরিয়ার বাথ পার্টি আফলাকের বিরুদ্ধে জাকি আল আরসুজির চিন্তাধারা নকলের অভিযোগ তোলে। ইরাকের বাথ পার্টি তা প্রত্যাখ্যান করে। তারা বাথিস্ট চিন্তাধারায় আল আরসুজির অবদান আছে বলে বিশ্বাস করত না।

তথ্যসূত্র

গ্রন্থপঞ্জি

বহিঃসংযোগ

 Michel Aflak: Choice of Texts
 Iraqi-led Arab Socialist Ba'ath Party (in Arabic)

১৯১০-এ জন্ম
১৯৮৯-এ মৃত্যু
আরব রাজনীতিবিদ
বাথিজম
সিরিয়ান আরব জাতীয়তাবাদি
সিরিয়ান খ্রিষ্টান
রাজনৈতিক দলের প্রতিষ্ঠাতা
নাস্তিকতার সমালোচক
দামেস্কের ব্যক্তি
রাজনৈতিক দার্শনিক
সামাজিক দার্শনিক
প্যারিস বিশ্ববিদ্যালয়ের প্রাক্তন শিক্ষার্থী
ফ্যাবিয়ান সোসাইটির সদস্য